CELEX: 52017PC0733
Language: sl
Date: 2017-12-04
Title: Predlog UREDBA SVETA o spremembi Uredbe (EU) št. 1388/2013 o odprtju in zagotavljanju upravljanja avtonomnih tarifnih kvot Unije za nekatere kmetijske in industrijske izdelke

EVROPSKA KOMISIJA
            Bruselj, 4.12.2017
            COM(2017) 733 final
            2017/0325(NLE)
            Predlog
            UREDBA SVETA
            o spremembi Uredbe (EU) št. 1388/2013 o odprtju in zagotavljanju upravljanja avtonomnih tarifnih kvot Unije za nekatere kmetijske in industrijske izdelke
            
               
         
         
            
               OBRAZLOŽITVENI MEMORANDUM
            
            
               1.OZADJE PREDLOGA
            
            
               •Razlogi za predlog in njegovi cilji
            
            
               
                  Za nekatere izdelke, katerih proizvodnja v Evropski uniji ni zadostna, da bi krila potrebe predelovalne industrije v EU, bi bilo treba določiti avtonomne tarifne kvote. Odpreti bi bilo treba tarifne kvote EU za ustrezne količine po stopnji dajatve nič ali znižanih stopnjah dajatev, ne da bi to povzročilo motnje na trgu takih izdelkov.
               
               
                  Svet Evropske unije je 17. decembra 2013 sprejel Uredbo (EU) št. 1388/2013 o odprtju in zagotavljanju upravljanja avtonomnih tarifnih kvot Unije za nekatere kmetijske in industrijske izdelke, da bi se povpraševanje po zadevnih izdelkih v EU zadovoljilo pod najbolj ugodnimi pogoji.
               
               
                  Uredba se posodobi vsakih šest mesecev, da bi se upoštevale potrebe industrije EU. Komisija je ob pomoči skupine za gospodarsko-tarifna vprašanja pregledala vse zahtevke držav članic za dajatve znotraj avtonomne tarifne kvote.
               
               
                  Komisija po tem pregledu meni, da je upravičeno, da se odprejo avtonomne tarifne kvote za nekatere nove izdelke, ki trenutno niso navedeni v Prilogi k Uredbi Sveta (EU) št. 1388/2013. V zvezi z nekaterimi drugimi izdelki je treba dodati končni datum ali pa je treba prilagoditi začetno višino kvote.
               
            
            
               •Skladnost z veljavnimi predpisi s področja zadevne politike
            
            
               Ta predlog ne zadeva držav, ki so z EU sklenile preferencialni trgovinski sporazum, držav kandidatk ali potencialnih držav kandidatk za preferencialne sporazume z EU (npr. splošni sistem preferencialov, režim za skupino afriških, karibskih in pacifiških držav ali sporazumi o prosti trgovini).
            
            
               •Skladnost z drugimi politikami Unije
            
            
               
                  Predlog je v skladu s kmetijsko, trgovinsko, podjetniško, razvojno in zunanjo politiko EU.
               
            
            
               2.PRAVNA PODLAGA, SUBSIDIARNOST IN SORAZMERNOST
            
            
               •Pravna podlaga
            
            
               
                  Pravna podlaga tega predloga je člen 31 Pogodbe o delovanju Evropske unije (PDEU).
               
            
            
               •Subsidiarnost (za neizključno pristojnost)
            
            
               Predlog je v izključni pristojnosti EU. Načelo subsidiarnosti se zato ne uporablja.
            
            
               •Sorazmernost
            
            
               
                  Predlog je v skladu z načelom sorazmernosti. Načrtovani ukrepi so skladni z načeli za poenostavitev postopkov za gospodarske subjekte, vključene v zunanjo trgovino, kot je navedeno v Sporočilu Komisije o avtonomnih tarifnih opustitvah in kvotah
                     1
                  . V skladu s členom 5(4) Pogodbe o Evropski uniji (PEU) ta uredba ne presega tistega, kar je potrebno za doseganje zastavljenih ciljev.
               
            
            
               •Izbira instrumenta
            
         
         
            
               V skladu s členom 31 PDEU „carine skupne carinske tarife določi Svet na predlog Komisije“. Zato je uredba ustrezen instrument. 
            
            
               3.REZULTATI NAKNADNIH OCEN, POSVETOVANJ Z ZAINTERESIRANIMI STRANMI IN OCEN UČINKA
            
            
               •Naknadne ocene/preverjanja ustreznosti obstoječe zakonodaje
            
            
               
                  Shema avtonomnih tarifnih kvot je bila del ocenjevalne študije o avtonomnih tarifnih opustitvah, ki je bila izvedena leta 2013. Ukrepa sta si namreč podobna, razen tega da kvote omejujejo obseg uvoza. Na podlagi ocenjevalne študije je bilo ugotovljeno, da je osnovna utemeljitev sheme še vedno veljavna. Podjetja iz EU, ki uvažajo blago po shemi, lahko znatno prihranijo pri stroških. Ti prihranki pa lahko omogočijo širše pozitivne učinke (npr. večjo konkurenčnost, učinkovitejše proizvodne metode ter ustvarjanje ali ohranjanje delovnih mest v EU), kar je odvisno od zadevnega izdelka, podjetja in sektorja. Podrobnejši podatki o prihrankih na podlagi te uredbe so v priloženi oceni finančnih posledic zakonodajnega predloga.
               
            
            
               •Posvetovanja z zainteresiranimi stranmi
            
            
               Komisiji je pri oceni tega predloga pomagala skupina za gospodarsko-tarifna vprašanja, ki jo sestavljajo delegacije iz vseh držav članic in Turčije. Pred potrditvijo sprememb iz tega predloga se je skupina sestala trikrat.
            
            
               Komisija je skrbno ocenila vsak zahtevek (nov zahtevek ali zahtevek za spremembo). Zlasti je proučila vsak primer, da bi zagotovila, da ne povzroča nobene škode proizvajalcem EU ter da krepi in utrjuje konkurenčnost proizvodnje EU. Skupina za gospodarsko-tarifna vprašanja je zahtevke ocenila na podlagi lastnih razprav in po posvetovanju držav članic z zadevnimi panogami, združenji, trgovinskimi zbornicami in drugimi zainteresiranimi stranmi.
            
            
               Vse navedene kvote ustrezajo dogovorom ali kompromisom, doseženim v razpravah skupine za gospodarsko-tarifna vprašanja. Omenjeno ni bilo nobeno potencialno resno tveganje z nepopravljivimi posledicami.
            
            
               •Ocena učinka
            
            
               Predlog spremembe je tehnične narave in se nanaša le na področje uporabe kvot, naštetih v Prilogi. Uredba je glede vseh drugih vidikov ostala enaka obstoječi Uredbi Sveta. Zato za ta predlog ni bila izvedena ocena učinka.
            
            
               •Temeljne pravice
            
            
               
                  Predlog ne vpliva na temeljne pravice.
               
            
            
               4.PRORAČUNSKE POSLEDICE
            
            
               Ta predlog nima finančnih posledic za odhodke, ima pa finančne posledice za prihodke, saj povzroči nepobrane carinske dajatve v skupnem znesku približno 0,2 milijona EUR na leto. Negativni učinek na tradicionalna lastna sredstva proračuna je 0,16 milijona EUR na leto (80 % od 0,2 milijona EUR na leto).
            
            
               Države članice bodo morale izgubo prihodkov v tradicionalnih lastnih sredstvih nadomestiti s prispevki, ki temeljijo na BND.
            
            
               5.DRUGI ELEMENTI
            
            
               •Načrti za izvedbo ter ureditev spremljanja, ocenjevanja in poročanja
            
            
               
                  Predlagani ukrepi se upravljajo v okviru integrirane tarife Evropske unije (TARIC – Tarif intégré de l’Union européenne / Integrated Tariff of the European Union), uporabljajo pa jih carinske uprave držav članic.
               
               
                  Poleg tega je bila celotna shema avtonomnih opustitev in tarifnih kvot predmet ocenjevalne študije, ki je bila zaključena v začetku decembra 2013 (
                  
                     http://ec.europa.eu/taxation_customs/common/publications/studies/index_en.htm
                  
                  ). Na podlagi ocenjevalne študije je bilo ugotovljeno, da je osnovna utemeljitev sheme še vedno veljavna in da bi se morala še naprej uporabljati.
               
            
            
               2017/0325 (NLE)
            
         
         
            
               Predlog
            
            
               UREDBA SVETA
            
            
               o spremembi Uredbe (EU) št. 1388/2013 o odprtju in zagotavljanju upravljanja avtonomnih tarifnih kvot Unije za nekatere kmetijske in industrijske izdelke
            
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije in zlasti člena 31 Pogodbe,
            
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)Da bi se zagotovila zadostna in neprekinjena oskrba z nekaterimi izdelki, ki se v Uniji ne proizvajajo v zadostnih količinah, ter da bi se preprečile vsakršne motnje na trgu nekaterih kmetijskih in industrijskih izdelkov, so bile z Uredbo Sveta (EU) št. 1388/2013
                  2
                odprte avtonomne tarifne kvote. Izdelki v okviru navedenih tarifnih kvot se lahko uvažajo v Unijo po znižanih stopnjah dajatve ali po stopnji dajatve nič.
            
            
               (2)Iz navedenih razlogov je treba z učinkom od 1. januarja 2018 odpreti tarifne kvote po ničnih stopnjah dajatve za ustrezno količino glede dvanajstih novih izdelkov. Za pet dodatnih izdelkov pa bi bilo treba povečati višino kvot, saj je to v interesu gospodarskih subjektov in Unije.
            
            
               (3)Za en dodatni izdelek bi bilo treba višino kvote zmanjšati, saj se je proizvodna zmogljivost proizvajalcev v EU povečala.
            
            
               (4)Za pet izdelkov bi bilo treba obdobje veljavnosti kvote in višino kvote prilagoditi, saj sta bili uvedeni samo za obdobje šest mesecev.
            
            
               (5)Za še en izdelek bi bilo treba spremeniti opis.
            
            
               (6)V primeru 12 drugih izdelkov bi bilo treba zapreti avtonomno tarifno kvoto Unije z učinkom od 1. januarja 2018, saj od navedenega datuma dalje kvota ni več v interesu Unije.
            
            
               (7)Uredbo (EU) št. 1388/2013 bi bilo zato treba ustrezno spremeniti.
            
            
               (8)Da bi se izognili prekinitvam pri uporabi sheme kvot in upoštevali smernice iz Sporočila Komisije o avtonomnih tarifnih opustitvah in kvotah (2011/C 363/2011)
                  3
               , bi morale spremembe kvot v skladu s to uredbo za zadevne izdelke začeti veljati čim prej in se uporabljati od 1. januarja 2018 –
            
            
               SPREJEL NASLEDNJO UREDBO:
            
            
               Člen 1
            
            
               Priloga k Uredbi (EU) št. 1388/2013 se spremeni:
            
            
               (1)vnesejo se vrstice za tarifne kvote pod zaporednimi številkami 09.2872, 09.2874, 09.2878, 09.2880, 09.2886, 09.2876, 09.2888, 09.2866, 09.2906, 09.2909, 09.2910 in 09.2932 iz Priloge I k tej uredbi v vrstnem redu oznak kombinirane nomenklature (KN) iz drugega stolpca preglednice iz Priloge k Uredbi (EU) št. 1388/2013;
            
            
               (2)
                     vrstice za tarifne kvote z zaporednimi številkami 09.2929, 09.2704, 09.2842, 09.2844, 09.2671, 09.2846, 09.2723, 09.2848, 09.2870, 09.2662, 09.2850 in 09.2868 se nadomestijo z vrsticami iz Priloge II k tej uredbi;
            
         
         
            
               (3)
                     vrstice za tarifne kvote z zaporednimi številkami 09.2703, 09.2691, 09.2692, 09.2680, 09.2977, 09.2693, 09.2712, 09.2714, 09.2666, 09.2687, 09.2689 in 09.2669 se črtajo;
            
            
               (4)
                     v pojasnilih se črta vrstica „* Na novo uvedeni ukrep ali ukrep s spremenjenimi pogoji.“.
            
            
               Člen 2
            
            
               Ta uredba začne veljati dan po objavi v Uradnem listu Evropske unije.
            
            
               Uporablja se od 1. januarja 2018.
            
            
               Ta uredba je v celoti zavezujoča in se neposredno uporablja v vseh državah članicah.
            
            
               V Bruslju,
            
            
               
                     Za Svet
               
               
                     Predsednik
               
            
            
               OCENA FINANČNIH POSLEDIC ZAKONODAJNEGA PREDLOGA
            
            
               1.
                     NASLOV PREDLOGA
            
            
               Uredba Sveta o spremembi Uredbe (EU) št. 1388/2013 o odprtju in zagotavljanju upravljanja avtonomnih tarifnih kvot Unije za nekatere kmetijske in industrijske izdelke
            
            
               2.
                     PRORAČUNSKE VRSTICE
            
            
               Poglavje in člen: poglavje 12 in člen 120 – Carine in druge dajatve iz točke (a) člena 2(1) Sklepa 2014/335/EU, Euratom.
            
            
               Znesek za leto 2018: 22 844 000 000 EUR (B 2018)
            
            
               3.
                     FINANČNE POSLEDICE
            
            
               ◻
                     Predlog nima finančnih posledic.
            
            
               X
                     Predlog nima finančnih posledic za odhodke, ima pa finančne posledice za prihodke. Učinek je naslednji:
            
            
               v mio. EUR (na eno decimalno mesto natančno)
            
            
                     
                        Proračunska vrstica
                     
                  
                  
                     
                        Prihodki
                           4
                        
                     
                  
                  
                     
                        Šestmesečno obdobje z začetkom dd. mm. llll
                     
                  
                  
                     
                        [Leto: druga polovica leta 2017]
                     
                  
               
                     
                        Člen 120
                     
                  
                  
                     
                        Posledice za lastna sredstva
                     
                  
                  
                     
                        1. 1. 2018
                     
                  
                  
                     
                        –0,2
                     
                  
               
         
            
            
               Priloga I vsebuje 12 novih izdelkov. Nepobrane dajatve, ki ustrezajo tem kvotam in so izračunane na podlagi napovedi držav članic, ki so te opustitve zahtevale, za obdobje 2018–2021, znašajo 7,9 milijona EUR na leto. 
            
            
               Zaradi ponovne uvedbe carin je bilo iz priloge k tej uredbi umaknjenih 12 izdelkov. To pomeni povečanje za 7,7 milijona EUR na leto pri pobiranju dajatev.
            
            
               Na podlagi navedenega se lahko učinek na izgubo prihodkov proračuna EU zaradi te uredbe oceni: 7,9–7,7 = 0,2 milijona EUR (bruto znesek, vključno s stroški pobiranja) x 0,8 = 0,16 milijona EUR na leto (neto znesek).
            
            
               4.
                     UKREPI PROTI GOLJUFIJAM
            
            
               Posebna raba nekaterih izdelkov, ki jih zajema ta uredba Sveta, se bo preverila v skladu s členom 254 Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije.
            
         
         
            
                  
                     (1)
                  
                        UL C 363, 13.12.2011, str. 6.
               
               
                  
                     (2)
                  
                        Uredba Sveta (EU) št. 1388/2013 z dne 17. decembra 2013 o odprtju in zagotavljanju upravljanja avtonomnih tarifnih kvot Unije za nekatere kmetijske in industrijske izdelke in razveljavitvi Uredbe (EU) št. 7/2010 (UL L 354, 28.12.2013, str. 319). 
               
               
                  
                     (3)
                  
                        UL C 363, 13.12.2011, str. 6.
               
               
                  
                     (4)
                  
                        Pri tradicionalnih lastnih sredstvih (kmetijske dajatve, prelevmani na sladkor, carine) morajo biti navedeni neto zneski, tj. bruto zneski po odbitku 20 % stroškov pobiranja.
               
            
      
    ---documentbreak--- 
      
         
               EVROPSKA KOMISIJA
            Bruselj,4.12.2017
            COM(2017) 733 final
            PRILOGI
            k
            predlogu uredbe Sveta
            o spremembi Uredbe (EU) št. 1388/2013 o odprtju in zagotavljanju upravljanja avtonomnih tarifnih kvot Unije za nekatere kmetijske in industrijske izdelke
            
               
         
         
            
               PRILOGA I
            
            
            
               V preglednici v Prilogi k Uredbi (EU) št. 1388/2013 se vstavijo naslednje vrstice, in sicer v vrstnem redu oznak KN iz drugega stolpca navedene preglednice:
            
            
                     
                        Zaporedna št.
                     
                  
                  
                     
                        Oznaka KN
                     
                  
                  
                     
                        TARIC
                     
                  
                  
                     
                        Opis proizvoda
                     
                  
                  
                     
                        Obdobje veljavnosti kvote
                     
                  
                  
                     
                        Višina kvote
                     
                  
                  
                     
                        Dajatev znotraj kvote (%)
                     
                  
               
                     
                        „09.2872
                     
                  
                  
                     
                        ex 2833 29 80
                     
                  
                  
                     
                        40
                     
                  
                  
                     
                        Cezijev sulfat (CAS RN 10294-54-9) v trdni obliki ali kot vodna raztopina, ki vsebuje več kot 48 mas. %, vendar največ 52 mas. % cezijevega sulfata
                     
                  
                  
                     
                        1.1.–31.12.
                     
                  
                  
                     
                        160 ton
                     
                  
                  
                     
                        0 %
                     
                  
               
                     
                        09.2874
                     
                  
                  
                     
                        ex 2924 29 70
                     
                  
                  
                     
                        87
                     
                  
                  
                     
                        Paracetamol (INN) (CAS RN 103-90-2)
                     
                  
                  
                     
                        1.1.–31.12.
                     
                  
                  
                     
                        20 000 ton
                     
                  
                  
                     
                        0 %
                     
                  
               
                     
                        09.2878
                     
                  
                  
                     
                        ex 2933 29 90
                     
                  
                  
                     
                        85
                     
                  
                  
                     
                        Enzalutamid INN (CAS RN 915087-33-1)
                     
                  
                  
                     
                        1.1.–31.12.
                     
                  
                  
                     
                        1 000 kg
                     
                  
                  
                     
                        0 %
                     
                  
               
                     
                        09.2880
                     
                  
                  
                     
                        ex 2933 59 95
                     
                  
                  
                     
                        39
                     
                  
                  
                     
                        Ibrutinib INN (CAS RN 936563-96-1)
                     
                  
                  
                     
                        1.1.–31.12.
                     
                  
                  
                     
                        5 ton
                     
                  
                  
                     
                        0 %
                     
                  
               
                     
                        09.2886
                     
                  
                  
                     
                        ex 2934 99 90
                     
                  
                  
                     
                        51
                     
                  
                  
                     
                        Canalgliflozin (CAS RN 928672-86-0)
                     
                  
                  
                     
                        1.1.–31.12.
                     
                  
                  
                     
                        10 ton
                     
                  
                  
                     
                        0 %
                     
                  
               
                     
                        09.2876
                     
                  
                  
                     
                        ex 3811 29 00
                     
                  
                  
                     
                        55
                     
                  
                  
                     
                        Dodatki, sestavljeni iz reakcijskih produktov difenilamina in razvejanih nonenov: 
                     
                     
                        za uporabo v proizvodnji mazalnih olj
                     
                     
                         (2)
                     
                  
                  
                     
                        1.1.–31.12.
                     
                  
                  
                     
                        900 ton
                     
                  
                  
                     
                        0 %
                     
                  
               
                     
                        09.2888
                     
                  
                  
                     
                        ex 3824 99 92
                     
                  
                  
                     
                        89
                     
                  
                  
                     
                        Mešanica terciarnih alkildimetil aminov, ki vsebuje:
                     
                     
                  
                  
                     
                        1.1.–31.12.
                     
                  
                  
                     
                        16 000 ton
                     
                  
                  
                     
                        0 %
                     
                  
               
                     
                        09.2866
                     
                     
                  
                  
                     
                        ex 7019 12 00
                     
                     
                        ex 7019 12 00
                     
                  
                  
                     
                        06
                     
                     
                        26
                     
                  
                  
                     
                        Predpreja (roving) iz S-stekla:
                     
                     
                        za uporabo v aeronavtiki
                     
                     
                         (2)
                     
                     
                  
                  
                     
                        1.1.–31.12.
                     
                     
                  
                  
                     
                        1 000 ton
                     
                     
                  
                  
                     
                        0 %
                     
                     
                  
               
                     
                        09.2906
                     
                  
                  
                     
                        ex 7609 00 00
                     
                  
                  
                     
                        20
                     
                  
                  
                     
                        Aluminijasti pribor (fitingi) za cevi za pritrjevanje na hladilnike motornih koles
                     
                     
                         (2)
                     
                  
                  
                     
                        1.1.–31.12.
                     
                  
                  
                     
                        3 000 000 kosov
                     
                  
                  
                     
                        0 %
                     
                  
               
                     
                        09.2909
                     
                  
                  
                     
                        ex 8481 80 85
                     
                  
                  
                     
                        40
                     
                  
                  
                     
                        Izpušni ventil za uporabo pri proizvodnji sistemov za izpušne pline za motorna kolesa
                     
                     
                         (2)
                     
                  
                  
                     
                        1.1.–31.12.
                     
                  
                  
                     
                        1 000 000 kosov
                     
                  
                  
                     
                        0 %
                     
                  
               
                     
                        09.2910
                     
                  
                  
                     
                        ex 8708 99 97
                     
                  
                  
                     
                        75
                     
                  
                  
                     
                        Podporni nosilec iz aluminijeve zlitine, z odprtinami za pritrditev, z maticami ali brez, za posredno pritrditev menjalnika na karoserijo vozila, za uporabo pri proizvodnji blaga iz poglavja 87
                     
                     
                         (2)
                     
                  
                  
                     
                        1.1.–31.12.
                     
                  
                  
                     
                        200 000 kosov
                     
                  
                  
                     
                        0 %
                     
                  
               
                     
                        09.2932
                     
                  
                  
                     
                        ex 9027 10 90
                     
                  
                  
                     
                        20
                     
                  
                  
                     
                        Senzorji lambda za trajno vgradnjo v izpušne sisteme motornih koles
                     
                     
                         (2)
                     
                  
                  
                     
                        1.1.–31.12.
                     
                  
                  
                     
                        1 000 000 kosov
                     
                  
                  
                     
                        0 %“.
                     
                  
               
            
                     
                        (2)
                     
                  
                  
                     
                        Za opustitev dajatev velja carinski nadzor glede posebne uporabe v skladu s členom 254 Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (UL L 269, 10.10.2013, str. 1).
                     
                  
               
               PRILOGA II
            
            
            
               V preglednici v Prilogi k Uredbi (EU) št. 1388/2013 se vrstice za tarifne kvote pod zaporednimi številkami 09.2828, 09.2929, 09.2704, 09.2842, 09.2844, 09.2671, 09.2846, 09.2723, 09.2848, 09.2870, 09.2662, 09.2850 in 09.2868 nadomestijo z naslednjim:
            
            
                     
                        Zaporedna št.
                     
                  
                  
                     
                        Oznaka KN
                     
                  
                  
                     
                        TARIC
                     
                  
                  
                     
                        Opis proizvoda
                     
                  
                  
                     
                        Obdobje veljavnosti kvote
                     
                  
                  
                     
                        Višina kvote
                     
                  
                  
                     
                        Dajatev znotraj kvote (%)
                     
                  
               
                     
                        „09.2828
                     
                  
                  
                     
                        2712 20 90
                     
                  
                  
                     
                  
                  
                     
                        Parafinski vosek, ki vsebuje manj kot 0,75 mas. % olja
                     
                  
                  
                     
                        1.1.–31.12.
                     
                  
                  
                     
                        120 000 ton
                     
                  
                  
                     
                        0%
                     
                  
               
                     
                        09.2929
                     
                  
                  
                     
                        2903 22 00
                     
                  
                  
                     
                  
                  
                     
                        Trikloroetilen (CAS RN 79-01-6)
                     
                  
                  
                     
                        1.1.–31.12.
                     
                  
                  
                     
                        15 000 ton
                     
                  
                  
                     
                        0 %
                     
                  
               
                     
                        09.2704
                     
                  
                  
                     
                        ex 2909 49 80
                     
                  
                  
                     
                        20
                     
                  
                  
                     
                        2,2,2',2'-Tetrakis(hidroksimetil)-3,3'-oksidipropan-1-ol (CAS RN 126-58-9)
                     
                     
                         
                     
                  
                  
                     
                        1.1.–31.12.
                     
                  
                  
                     
                        500 ton
                     
                  
                  
                     
                        0 %
                     
                  
               
                     
                        09.2842
                     
                  
                  
                     
                        2932 12 00
                     
                  
                  
                     
                  
                  
                     
                        2-furaldehid (furfuraldehid)
                     
                  
                  
                     
                        1.1.–31.12.
                     
                  
                  
                     
                        10 000 ton
                     
                  
                  
                     
                        0 %
                     
                  
               
                     
                        09.2844
                     
                  
                  
                     
                        ex 3824 99 92
                     
                  
                  
                     
                        71
                     
                  
                  
                     
                        Zmesi, ki vsebujejo:
                     
                     
                  
                  
                     
                        1.1.–31.12.
                     
                  
                  
                     
                        6 000 ton
                     
                  
                  
                     
                        0 %
                     
                  
               
                     
                        09.2671
                     
                  
                  
                     
                        ex 3905 99 90
                     
                  
                  
                     
                        81
                     
                  
                  
                     
                        Polivinil butiral (CAS RN 63148-65-2):
                     
                     
                         
                     
                  
                  
                     
                        1.1.–31.12.
                     
                  
                  
                     
                        12 500 ton
                     
                  
                  
                     
                        0 %
                     
                  
               
                     
                        09.2846
                     
                  
                  
                     
                        ex 3907 40 00
                     
                  
                  
                     
                        25
                     
                  
                  
                     
                        Mešanica polimerov iz polikarbonata in poli(metilmetakrilata) z masnim deležem polikarbonata najmanj 98,5, v obliki peletov ali granul, s svetlobno prepustnostjo najmanj 88,5 %, izmerjeno na preskusnem vzorcu debeline 4,0 mm pri valovni dolžini λ = 400 nm (po ISO 13468-2)
                     
                  
                  
                     
                        1.1.–31.12.
                     
                  
                  
                     
                        2 000 ton
                     
                  
                  
                     
                        0 %
                     
                  
               
                     
                        09.2723
                     
                  
                  
                     
                        ex 3911 90 19
                     
                  
                  
                     
                        10
                     
                  
                  
                     
                        Poli(oksi-1,4-fenilensulfonil-1,4-fenilenoksi-4,4'-bifenilen)
                     
                  
                  
                     
                        1.1.–31.12.
                     
                  
                  
                     
                        3 500 ton
                     
                  
                  
                     
                        0 %
                     
                  
               
                     
                        09.2848
                     
                  
                  
                     
                        ex 5505 10 10
                     
                  
                  
                     
                        10
                     
                  
                  
                     
                        Odpadki sintetičnih vlaken (vključno z izčeski, odpadno prejo in razvlaknjenimi tekstilnimi materiali) iz najlona ali drugih poliamidov (PA6 in PA66)
                     
                  
                  
                     
                        1.1.–31.12.
                     
                  
                  
                     
                        10 000 ton
                     
                  
                  
                     
                        0 %
                     
                  
               
                     
                        09.2870
                     
                     
                  
                  
                     
                        ex 7019 40 00
                     
                     
                        ex 7019 52 00
                     
                  
                  
                     
                        70
                     
                     
                        30
                     
                  
                  
                     
                        Tkanine iz E-steklenih vlaken:
                     
                     
                        za ekskluzivno uporabo pri izdelavi prepregov in laminatov, prevlečenih z bakrom
                     
                     
                         (2)
                     
                     
                  
                  
                     
                        1.1.–31.12.2018
                     
                     
                  
                  
                     
                        6 000 000 m
                     
                     
                  
                  
                     
                        0 %
                     
                     
                  
               
                     
                        09.2662
                     
                  
                  
                     
                        ex 7410 21 00
                     
                  
                  
                     
                        55
                     
                  
                  
                     
                        Plošče:
                     
                     
                  
                  
                     
                        1.1.–31.12.
                     
                  
                  
                     
                        80 000 m²
                     
                  
                  
                     
                        0 %
                     
                  
               
                     
                        09.2850
                     
                  
                  
                     
                        ex 8414 90 00
                     
                  
                  
                     
                        70
                     
                  
                  
                     
                        Rotor kompresorja iz aluminijeve zlitine:
                     
                     
                        za uporabo pri proizvodnji zgorevalnih motorjev
                     
                     
                         (2)
                     
                  
                  
                     
                        1.1.–31.12.
                     
                  
                  
                     
                        5 900 000 kosov
                     
                  
                  
                     
                        0 %
                     
                  
               
                     
                        09.2868
                     
                  
                  
                     
                        ex 8714 10 90
                     
                  
                  
                     
                        60
                     
                  
                  
                     
                        Bati za sisteme vzmetenja premera največ 55 mm iz sintranega jekla
                     
                  
                  
                     
                        1.1.–31.12.
                     
                  
                  
                     
                        2 000 000 kosov
                     
                  
                  
                     
                        0 %“.
                     
                  
               
            
                     
                        (2)
                     
                  
                  
                     
                        Za opustitev dajatev velja carinski nadzor glede posebne uporabe v skladu s členom 254 Uredbe (EU) št. 953/2013 Evropskega parlamenta in Sveta z dne 9. oktobra 2013 o carinskem zakoniku Unije (UL L 269, 10.10.2013, str. 1).